**BIZTONSÁGI ADATLAP**

készült a 1907/2006/EK, 453/2010/EU és a 1272/2008/EK rendelet szerint

**1. szakasz: Az anyag/keverék és a vállalat/vállalkozás azonosítása**

**1.1. Termékazonosító: LORIN folyékony gépi mosogatószer**

**1.2. Azonosított felhasználás:** tisztítószer

**1.3. A biztonsági adatlap szállítójának adatai:**

**GIRONDE Kozmetikai és Háztartás-vegyipari Termékeket Gyártó és Forgalmazó Kft.**

H-3333 Terpes, Petőfi út 2 – 4.

Telefon: +36 36 561 310; Fax: +36 36 371 022

honlap: www.gironde.hu

**A biztonsági adatlapért felelős személy elérhetősége:** gironde@t-online.hu

**1.4. Sürgősségi telefon: Egészségügyi Toxikológiai Tájékoztató Szolgálat (ETTSZ):**

 napközben 06 (1) 476-6464

 éjjel-nappal hívható száma: 06 (80) 20 11 99

**2. szakasz: A veszélyek meghatározása**

**2.1. A keverék osztályozása:** a vonatkozó uniós szabályozások (67/548/EGK (DSD**[[1]](#footnote-1)**) és 1999/45/EK (DPD**[[2]](#footnote-2)**)irányelvek, valamint 1272/2008/EK (CLP**[[3]](#footnote-3)**)rendelet szerint **a termék veszélyes keverék.**

**2.1.1. DPD osztályozása:** C: Maró, R 35: Súlyos égési sérülést okoz

**2.1.2. CLP veszélyosztály/kategória:** Skin Corr. 1A, Eye Dam. 1, Met. Corr. 1

A rövidítések jelentését lásd a 16. szakaszban.

**2.2. Címkézési elemek:** piktogram: GHS05, Figyelmeztetés: VESZÉLY

|  |  |
| --- | --- |
| **VESZÉLY** | **A keverék veszélyeire/kockázataira figyelmeztető H-mondatok:**H290 Fémekre korrozív hatású lehet.H314 Súlyos égési sérülést és szemkárosodást okoz.**Óvintézkedésre vonatkozó P-mondatok:**P102 Gyermekektől elzárva tartandó.P280 Védőkesztyű/védőruha/szemvédő/arcvédő használata kötelező.P303+P361+P353 HA BŐRRE (vagy hajra) KERÜL: Az összes szennyezett ruhadarabot azonnal el kell távolítani/le kell vetni. A bőrt le kell öblíteni vízzel/zuhanyozás.P305+P351+P338 SZEMBE KERÜLÉS esetén: Több percig tartó óvatos öblítés vízzel. Adott esetben a kontaktlencsék eltávolítása, ha könnyen megoldható. Az öblítés folytatása.P309+P311 Expozíció vagy rosszullét esetén: forduljon TOXIKOLÓGIAI KÖZPONTHOZ vagy orvoshoz.P501 A tartalom/edény elhelyezése hulladékként: a helyi előírások szerint. |

**Veszélyt meghatározó összetevők:** kálium-hidroxid

**Összetevők a 648/2004/EK rendelet szerint:**

5 – 15% foszfátok, <5%: foszfonátok és polikarboxilátok

**2.3. Egyéb veszély, információ**

**Fizikai-kémiai veszély:** Erősen lúgos oldat, savakkal hevesen reagál, könnyűfémekkel robbanásveszélyes hidrogén gázt fejleszt.

**Egészségkárosító veszély:** maró minden expozíció úton.

**Környezetkárosító hatás:** Előírásszerű kezelés, tárolás és ártalmatlanítás esetén a környezetkárosító hatás kockázatával nem kell számolni. **A PBT- és a vPvB-értékelés:** nincs adat.

**3. szakasz: Összetétel vagy az összetevőkre vonatkozó adatok**

**3.1. A keverék leírása, kémiai jelleg:** keverék, erősen lúgos tömény vizes oldat.

|  |  |  |
| --- | --- | --- |
| **Veszély komponens** | **Koncentráció** | **DSD: veszélyjel, R-mondat****CLP: osztály, kategória, H-mondatok** |
| Kálium-hidroxidCAS-szám: 1310-58-3 EK-szám: 215-181-3Index-szám: 019-002-00-8 | 10 – 15% | DSD: Xn, R 22; C, R 35 CLP: Met. Corr. 1, H290; Skin Corr. 1A, H314; Acute Tox. (oral) 4, H302 |
| Nátrium-metaszilikát-pentahidrát[[4]](#footnote-4)\*CAS-szám: 10213-79-3EK-szám: 229-912-9 | 1% | DSD: C, R 34-37CLP: Skin Corr. 1B, H314; STOT SE 3, H335; Met. Corr. 1, H290 |
| Pentanátrium-trifoszfát\*CAS-szám: 7758-29-4EK-szám: 231-838-7 | 1 – 5% | DSD: Xi, R 36/37/38CLP: Eye Irrit. 2, H319; Skin Irrit. 2, H315;STOT SE 3, H335 |
| Dinátrium-dihidrogén-pirofoszfát\*CAS-szám: 7758-16-9EK-szám: 231-835-0 | 5 – 10% | DPD: Xi, R 36CLP: Eye Irrit. 2, H319 |
| 1-hidroxietán-1,1-difoszfonsav (etidronsav)\*CAS-szám: 2809-21-4EK-szám: 220-552-8 | 1 – 5% | DPD: Xi, R 37/38 – R41CLP: Skin Irrit. 2, H315; STOT SE 3, H335; Eye Dam. H318; Met Corr. 1, H290 |

\* az anyagnak nincs harmonizált uniós osztályozása, megadott besorolások a rendelkezésre álló gyártói adatlap alapján került megadásra

A készítmény egyéb komponensei (pl. színezék, sűrítő, tartósítószer, víz, stb.) nem tekinthetők a hatályos jogszabályok szerint veszélyes anyagnak, vagy koncentrációjuk a készítményben nem éri el azt a mértéket, amely fölött jelenlétüket a veszélyesség szerinti besorolásnál fel kell tüntetni, illetve figyelembe kell venni.

A veszélyjelek, R- és H-mondatok, ill. a veszélyességi osztályok, a kategóriák a tiszta összetevőkre vonatkoznak, a termék veszélyesség szerinti besorolását a 2. szakasz adja meg.

Az R és a H-mondatok teljes szövegét lásd a 16. szakaszban.

**4. szakasz: Elsősegély-nyújtási intézkedések**

**4.1. Az elsősegély-nyújtási intézkedések ismertetése**

**Általános tudnivalók:** A sérültet azonnal távolítsuk el a veszély forrásától. Öntudatlan vagy görcsös állapotban lévő sérülttel folyadékot itatni vagy annál hányást kiváltani nem szabad! **Az elsősegélynyújtás szakszerűsége és gyorsasága nagyban csökkentheti a tünetek kialakulását és súlyosságát.**

**Belélegzés esetén:** Nagy mennyiségű permet belégzése esetén a sérültet azonnal friss levegőre kell vinni, nyugalomba kell helyezni, szoros ruhadarabjait meg kell lazítani. Forduljunk orvoshoz!

**Bőrrel való érintkezés esetén**: Az érintett bőrfelületet hideg folyóvízzel alaposan le kell mosni. Kiterjedt marásos sérülés kialakulása orvosi beavatkozást tesz szükségessé.

**Szembe kerülése esetén:** Legalább 10 – 15 percig tartó, alapos szemöblítést kell végezni folyóvízzel a szemhéjszélek széthúzása és a szemgolyó állandó mozgatása közben. A sérültet azonnal szakorvoshoz kell kísérni!

**Lenyelés esetén:** NE HÁNYTASSUNK! Ha a sérült eszméleténél van, akkor a szájüregét vízzel ki kell öblíteni és a termék hígítása céljából itassunk a sérülttel 2 – 3 pohár vizet. Habképződés esetén ügyeljünk, arra, hogy a tüdőbe ne juthasson hab! Forduljunk orvoshoz és mutassuk meg a készítmény címkéjét, ill. biztonsági adatlapját!

**4.2. A legfontosabb – akut és késleltetett – tünetek és hatások:** Maró hatású, égési sérülést okoz minden expozíciós úton. Lenyelve a szájüreg, a nyelőcső és a gyomor felmaródását okozhatja. Késleltetett hatásként a marási sérülések súlyossága fokozódhat, amennyiben az elsősegélynyújtás nem volt elég alapos, vagy nem tartott megfelelő ideig.

**4.3. A szükséges azonnali orvosi ellátás és különleges ellátás jelzése:** Amennyiben mérgezési tünetek jelentkeznek, vagy mérgezés gyanúja merül fel, azonnal hívjunk orvost és mutassuk meg a termék címkéjét, ill. biztonsági adatlapját.

**Megjegyzés az orvos számára:** kezeljen a tüneteknek megfelelően.

**5. szakasz: Tűzvédelmi intézkedések**

**5.1. Megfelelő oltóanyag:** szokásos oltóanyagok (vízpermet, oltópor, oltóhab, szén-dioxid). A környezetben égő anyagok alapján kell meghatározni.

**Alkalmatlan oltóanyag:** nem ismert.

**5.2. A keverékből származó különleges veszélyek**: veszélyes égéstermékek: szén-oxidok, nitrogén-oxidok, foszfor-oxidok.

**5.3. Javaslat a tűzoltóknak:** a védőfelszereléseket a környezetben égő anyagok alapján kell meghatározni. Védőruha és a környezet levegőjétől független légzőkészülék javasolt.

**5.4. Egyéb információk:** a termék maga nem tűzveszélyes.

**6. szakasz: Intézkedések véletlenszerű expozíciónál**

**6.1. Személyi óvintézkedések, egyéni védőeszközök és vészhelyzeti eljárások:** személyi védőfelszerelés szükséges mentesítés esetén, lásd a 8. szakaszt. **Ügyeljünk a csúszásveszélyre!**

**6.2. Környezetvédelmi óvintézkedések:** ne engedjük, hogy a kiömlött termék a csatornába, víztestekbe, talajba jusson! A hulladékkezelés, a megsemmisítés a helyi előírásoknak megfelelően történjen.

**6.3. A területi elhatárolás és a szennyezés mentesítés módszerei és anyagai:** nagy mennyiségű terméket inert, folyadékfelszívó anyaggal (pl. homok, vermikulit, föld) kell befedni, felitatni. A maradékot bő vizes felmosással lehet feltakarítani, sok vízzel kell öblíteni. Ügyeljünk a csúszásveszélyre! Kis mennyiségű terméket sok vízzel le kell öblíteni.

A termék erősen lúgos, ne engedje keveredni savakkal, savas kémhatású anyagokkal.

**6.4. Hivatkozás más szakaszokra:** lásd még a 7., 8. és 13. szakaszokat.

**7. szakasz: Kezelés és tárolás**

**7.1. A biztonságos kezelésre irányuló óvintézkedések**

**Kezelés:** Kerülni kell a készítménnyel való expozíciót: bőrre kerülést, szembejutást, permetének belélegzését, véletlen lenyelését. A készítmény használata után alaposan mossunk kezet!

Ne keverjük más tisztítószerekkel! A kéz védelmére mindig használjunk gumikesztyűt!

**Tűz- és robbanásvédelem:** speciális intézkedés nem szükséges.

**7.2. Tárolás:** Szorosan lezárt eredeti edényben, állítva hűvös, jól szellőző, fagymentes helyen, +5°C-on, savaktól elkülönítve, élelmiszerektől, italoktól távol tárolandó. Hőforrástól tartsuk távol.

Gyermekek kezébe nem kerülhet!

**7.3. Meghatározott végfelhasználás:** lúgos tisztítószer, gépi mosogatószer.

A felhasználók olvassák el a termék címkéjén található használati útmutatót, és a biztonságos kezelésre, felhasználásra vonatkozó előírásokat.

**8. szakasz: Az expozíció ellenőrzése/egyéni védelem**

**8.1. Ellenőrzési paraméterek**

**Foglalkozási expozíciós határértékek:** a munkahelyi levegőben megengedett határértékek a 25/2000. (IX.30.) EüM-SzCsM rendeletben:

kálium-hidroxid: ÁK: 2 mg/m3; CK: 2 mg/m3

ÁK: A munkahely levegőjében egy műszakra megengedett átlagkoncentráció, amely a dolgozó egészségére nem fejt ki káros hatást.

CK: Rövid ideig megengedhető legnagyobb levegőszennyezettség egy műszakon belül.

**DNEL[[5]](#footnote-5) értékek:**

**Kálium-hidroxid**
1 mg/m3 – hosszan tartó, inhalációs expozíció, lokális hatás – lakossági és foglalkozásszerű felhasználó

**Dinátrium-dihidrogén-pirofoszfát**

2,79 mg/m3 – hosszan tartó, inhalációs expozíció, lokális hatás - foglalkozásszerű felhasználó

0,68 mg/m3 – hosszan tartó, inhalációs expozíció, lokális hatás - lakossági felhasználó

**Etidronsav**

13 mg/ttkg/nap – hosszan tartó, orális expozíció, szisztémás hatás - foglalkozásszerű felhasználó

6,5 mg/ttkg/nap – hosszan tartó, orális expozíció, szisztémás hatás - lakossági felhasználó

Egyéb DNEL-érték nem áll rendelkezésre.

**8.2. Az expozíció ellenőrzése**

Körültekintően végzett munkával meg kell előzni a termék kiömlését, kifröccsenését, bőrre, szembe jutását, véletlen lenyelését, permetének belégzését. Nyálkahártyára, bőrre, nyílt sebbe ne kerüljön!

**Műszaki intézkedések:**

* A vegyi anyagoknál szokásos védőintézkedéseket be kell tartani.
* Zárt térben történő használatkor, rossz szellőzés esetén, gondoskodjunk a megfelelő szellőzésről. Védőfelszerelés, szemmosópohár/palack, mosakodási lehetőség biztosítása.

**Higiéniai intézkedések:**

* Munka közben étkezni, inni és dohányozni nem szabad!
* Használata után kézmosás szükséges.

**Személyi védőfelszerelések:**

* **Légutak védelme:** nem szükséges.
* **Szemvédelem:** ha szembefröccsenés veszélye fennáll, például nagy mennyiségek kezelésénél, mentesítésnél, védőszemüveg/ védőálarc használata szükséges.
* **Kézvédelem:** viseljünk az MSZ EN 374 szabványnak megfelelő lúgálló védőkesztyűt.

A kesztyű anyagának kiválasztásakor vegyük figyelembe a termék alkalmazásaiból fakadó expozíciót (rövid vagy hosszú behatási idő, mechanikai igénybevétel, teljes érintkezés veszélye, ráfröccsenés veszélye) és a kesztyű áteresztőképességére, áttörési időjére, mechanikai ellenálló-képességére, stb. megadott gyártói adatokat.

* **Testvédelem:** a testfelület védelmét a tevékenységtől és a lehetséges expozíciótól függően kell megválasztani, pl.: munkaruha, lúgálló kötény, védőruha.

**8.3. Környezetvédelemi intézkedés:** Kerüljük el a hígítatlan termék csatornába, víztestekbe jutását.

**9. szakasz: Fizikai és kémiai tulajdonságok**

**9.1. Az alapvető fizikai és kémiai tulajdonságokra vonatkozó információk**

Halmazállapot: folyékony

Megjelenési forma: áttetsző folyadék

Szín: enyhén sárgás

Szag: a termékre jellemző

pH-érték: 10 - 14 (20°C-on)

Oldhatóság: vízben jól oldódik, elegyedik

Lobbanáspont: nincs adat, nem jellemző, vizes oldat

Forráspont: nincs adat

Viszkozitás: nincs adat

Robbanási tulajdonság: nem jellemző

Oxidáló tulajdonság: nincs, nem jellemző

**9.2. Egyéb információ:** nincs adat, nem áll rendelkezésre vagy nem releváns

**10. szakasz: Stabilitás és reakciókészség**

**10.1. Reakciókészség:** savakkal hőfejlődés közben hevesen reagál. Erősen lúgos oldat, egyes fémek korrózióját okozhatja. A szerves anyagokat roncsolja.

**10.2. Kémiai stabilitás:** megfelelő kezelés és tárolás esetén normál hőmérséklet- és nyomásviszonyok között stabil.

**10.3. A veszélyes reakciók lehetősége:** savakkal, fémekkel reakcióba léphet, könnyűfémekkel robbanásveszélyes hidrogén gáz fejlődhet.

**10.4. Kerülendő körülmények:** melegítés, hevítés, tűző napfény.

**10.5. Nem összeférhető anyagok:** réz, alumínium, cink, savak, savas kémhatású készítmények.

**10.6. Veszélyes bomlástermékek:** normál körülmények között nem ismert. Termikus bomlása során, tűz esetén veszélyes égés- és bomlástermékek képződnek, lásd az 5. szakaszt.

**11. szakasz: Toxikológiai adatok**

**11.1. A toxikológiai hatásokra vonatkozó információ**:

A készítménnyel toxikológiai vizsgálatokat nem végeztek, megítélése kizárólag az összetevőkre vonatkozó toxikológiai adatok, azok osztályozása és koncentrációja alapján a CLP-rendelet előírásainak megfelelően történt.

Az összetevők akut orális LD50 értékei alapján a termékre becsült orális ATEérték: > 2000 mg/ttkg, azaz a termék lenyelve nem ártalmas. A termék bőrön át és belélegezve sem osztályozandó ártalmasnak.

orális LD50 (kálium-hidroxid, patkány): 333 mg/ttkg

Magas kálium-hidroxid tartalma, pH-értéke következtében maró hatású minden expozíciós úton, bőrre, szemre, lenyelve, stb.

**Rákkeltő hatás/mutagén hatás/reprodukciót károsító tulajdonság/egyéb káros hatások:** nem jellemző/nincs információ/nem elérhető. Jelentős hatás, kritikus veszély nem ismert.

**11.2. A készítménnyel történő expozíció lehetséges hatásai, tünetek:**

**Lenyelés:** lenyeléskor a nyelőcső és a gyomor felmaródásának, perforációjának veszélye fennáll, hányinger, hányás, hasmenés, marásos sérülés kialakulása sem kizárt.

**Belégzés:** permetének belégzésekor légúti irritáció léphet fel, a nyálkahártyák felmaródását válthatja ki. Légutakban fájdalom, továbbá tüsszögés, köhögés előfordulhat.

**Bőr:** maró hatású, marásos égési sérülést okoz.

**Szem:** szembe kerülve mar, maradandó, súlyos szemkárosodást okozhat; irritáció, szemvörösödés, fájdalmas égető érzés lép fel.

**12. szakasz: Ökológiai információk**

**12.1. Toxicitás:** a termékkel célzott vizsgálatokat nem végeztek, megítélése az összetevőkre vonatkozó ökotoxikológiai adatok alapján történt a CLP-rendeletnek megfelelően történt. A termék nem osztályozandó környezetre akut, illetve krónikus veszélyt jelentő keveréknek.

Az összetevőkre vonatkozó adatok:

**kálium-hidroxid:** LC50 (*Gambnusia affinis*, 96 óra): 80 mg/l

LC50 (*Daphnia magna,* 48 óra): 76 mg/l

EC50 (*Photobacterium phosphoreum*, 15 perc): 22 mg/l

**12.2. Perzisztencia/lebonthatóság:** nincs adat.

**12.3. Bioakkumuláció:** nincs adat, nem valószínűsíthető.

**12.4. Mobilitás a talajban:** nincs adat.

**12.5. A PBT- és a vPvB -értékelés:** a termék összetevő várhatóan nem PBT, vPvB anyagok.

**12.6. Egyéb veszély, információ:** tömény formában nem szabad a közművek szennyvízcsatornáiba, valamint a természetes felszíni vizekbe és a talajvízbe juttatni.

Ha hígított formában a szennyvízcsatornába vezetik, az erre vonatkozó helyi előírások (pl.: pH-érték) követendők.

**13. szakasz: Ártalmatlanítási szempontok**

**13.1. Hulladékkezelési szempontok:** a termék maradékainak és hulladékainak kezelésére a 98/2001. (VI.15.) Kormányrendeletben foglaltak az irányadók. A termék hulladékának besorolása a 72/2013. (VIII.27.) VM rendelet alapján történt.

A hulladékkulcs felhasználási terület és a körülmények folytán változhat.

**13.2. A termék hulladékának besorolása:** hulladékkulcs/EWC-kód: 20 01 15\*

20 TELEPÜLÉSI HULLADÉK (HÁZTARTÁSI HULLADÉK ÉS A HÁZTARTÁSI HULLADÉKHOZ HASONLÓ, KERESKEDELMI, IPARI ÉS INTÉZMÉNYI HULLADÉKOK), IDEÉRTVE AZ ELKÜLÖNÍTETTEN GYŰJTÖTT FRAKCIÓT IS

20 01 elkülönítetten gyűjtött hulladék frakciók (kivéve 15 01)

20 01 15\* lúgok

**A vízzel alaposan kitisztított, hulladékká vált csomagolóanyag hulladékkulcsa:**

15 CSOMAGOLÁSI HULLADÉK, KÖZELEBBRŐL MEG NEM MEGHATÁROZOTT FELITATÓ ANYAGOK (ABSZORBENSEK), TÖRLŐKENDŐK, SZŰRŐANYAGOK ÉS VÉDŐRUHÁZAT

15 01 csomagolási hulladék (beleértve a válogatottan gyűjtött települési csomagolási hulladékot)

15 01 02 műanyag csomagolási hulladék

A csomagolási hulladékkal kapcsolatos hulladékgazdálkodási tevékenységet a 442/2012. (XII. 29.) Kormányrendelet szabályozza.

**14. szakasz: Szállításra vonatkozó információk**

A termék a veszélyes áruk nemzetközi szállítását szabályozó egyezmények szerint (ADR/RID, IMDG, IATA/ICAO) **veszélyes áru.**

**14.1. UN-szám: 1719**

**14.2. Az ENSZ szerinti megfelelő szállítási megnevezés:** MARÓ, LÚGOS FOLYÉKONY ANYAG, M.N.N. (kálium-hidroxid)

**Szárazföldi szállítás - ADR/RID:**

**14.3. Szállítási veszélyességi osztály:** 8, Osztályozási kód: C5

**14.4. Csomagolási csoport:** III; Bárca: 8

**14.5. Környezeti veszély:** nem

**14.6. A felhasználót érintő különleges óvintézkedések:**

Korlátozott és engedményes mennyiség: 5 liter és E1

Veszélyt jelölő szám: 80, Szállítási kategória, alagút-korlátozási kód: 2(E)

**14.7. MARPOL 73/78 II. melléklete és az IBC kódex szerinti szállítás:** nem alkalmazható

**15. szakasz: Szabályozással kapcsolatos információk**

**15.1. A keverékkel kapcsolatos biztonsági, egészségügyi és környezetvédelmi előírások/jogszabályok**

**Vonatkozó közösségi joganyagok**

REACH rendelet: 1907/2006/EK és módosításai

CLP-rendelet: 1272/2008/EK és módosításai;

DSD, DPD-irányelvek: 67/548/EGK, 1999/45/EK és módosításaik

Tisztítószer-rendelet: 648/2004/EK és módosításai

98/24/EK irányelve a munkájuk során vegyi anyagokkal kapcsolatos kockázatoknak kitett munkavállalók egészségének, biztonságának védelméről; Foglalkozási expozíciós határértékek: 91/322/EK rendelet és módosítása; 2000/39/EK irányelv és módosításai

**Vonatkozó nemzeti joganyagok**

Tisztítószerek: 270/2005. (XII.15.) Korm. rendelet a mosó- és tisztítószerek hatóanyagai biológiai lebonthatóságának ellenőrzéséről és az információszolgáltatás rendjéről; 329/2012. (XI.16.) Korm. rendelet a mosó- és tisztítószerek forgalombahozatalának feltételeiről és az ellenőrzés rendjéről

Munkavédelem: az 1993. évi XCIII. törvény a munkavédelemről; 25/2000. (IX.30.) EüM-SzCsM együttes rendelet a munkahelyek kémiai biztonságáról; 33/1998. (VI.24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről; 3/2002. (II.8.) SzCsM-EüM együttes rendelet a munkahelyek munkavédelmi követelményeinek minimális szintjéről;

Kémiai biztonság: 2000. évi XXV. törvény a kémiai biztonságról és módosításai, a veszélyes anyagokkal és a veszélyes készítményekkel kapcsolatos egyes eljárások, illetve tevékenységek részletes szabályairól szóló 44/2000. (XII.27.) EüM rendelet és módosításai

Környezetvédelem: 1995. évi LIII. törvény a környezet védelmének általános szabályairól; 2012. évi CLXXXV. törvény a hulladékokról; 98/2001. (VI.15.) Korm. rendelet a veszélyes hulladékkal kapcsolatos tevékenységek végzésének feltételeiről; 72/2013. (VIII.27.) VM rendelet a hulladék jegyzékről;

Tűzvédelem: az 1996. évi XXXI. törvény a tűz elleni védekezésről, a műszaki mentésről és a tűzoltóságról; 28/2011. (IX.9.) BM rendelet

**15.2. Kémiai biztonsági értékelés:** nem készült.

**16. szakasz: Egyéb információk**

Az adatlap a termék normál körülmények között történő felhasználására és kezelésére vonatkozó információkat tartalmazza. Minden olyan alkalmazás esetén, amikor a terméket más anyaggal elegyítik, illetve olyan eljárásokat alkalmaznak, amelyek nem felelnek meg az adatlapban foglaltaknak, a teljes felelősség a felhasználót terheli. A biztonsági adatlapban foglalt információk, adatok és ajánlások ismereteink legjaván alapszanak és azokat a kiadás időpontjában pontosnak, helytállónak ismerjük, de a javaslatainkért, és az ajánlásainkért garanciát vállalni nem tudunk, hiszen a felhasználás körülményei hatáskörünkön kívül esnek.

A felhasználó saját felelősségére dönt az említett információk alkalmazásáról, a termék felhasználásáról. Az adatlap nem jelenti bármilyen jogi kötelezettség vagy felelősség vállalását a bármilyen körülmények között történő használatból, illetve helytelen használatból adódó következményekért.

**16.1. A 2. és 3. szakaszában szereplő rövidítések és H-mondatok szövege:**

C: Maró, Xn: Ártalmas, Xi: Irritatív

R 22 Lenyelve ártalmas

R 35 Súlyos égési sérülést okoz

R 34 Égési sérülést okoz

R 36/37/38 Szem- és bőrizgató hatású, izgatja a légutakat

R 37/37 Bőrizgató hatású, izgatja a légutakat

R 41 Súlyos szemkárosodást okozhat

**A CLP veszélyosztályok rövidítései:** a rövidítések utáni számok (1 – 4) az osztályon belüli kategóriát jelölik meg, a nagyobb számok kisebb veszélyt jelentenek:

Met. Corr.: fémekre korrozív hatású; Skin Corr.: Bőrmarás; Acute Tox.: akut toxicitás; oral: szájon át; Eye Irrit.: szemirritáció; Eye Dam.: szemárosító hatás; Skin Irrit.: bőrirritáció; STOT SE: célszervi toxicitás, egyszeri expozíció.

H290 Fémekre korrozív hatású lehet.

H302 Lenyelve ártalmas.

H312 Bőrrel érintkezve ártalmas.

H314 Súlyos égési sérülést és szemkárosodást okoz.

H315 Bőrirritáló hatású.

H319 Súlyos szemirritációt okoz.

H332 Belélegezve ártalmas.

H335 Légúti irritációt okozhat.

H412 Ártalmas a vízi élővilágra, hosszan tartó károsodást okoz.

**16.2. Adatlaptörténet:** ez a biztonsági adatlap a gyártó adatai alapján készült 2015. május 31-én.

1. **D**angerous **S**ubstance **D**irective: 67/548/EGK irányelv és módosításai [↑](#footnote-ref-1)
2. **D**angerous **P**roduct **D**irective: 1999/45/EK irányelv és módosításai [↑](#footnote-ref-2)
3. **C**lassification, **L**abelling and **P**ackaging: 1272/2008/EK rendelet és módosításai [↑](#footnote-ref-3)
4. A vízmentes dinátrium-metaszilikát (CAS-szám: 6834-92-0; EU-szám: 229-912-9, Index-szám: 014-010-00-8) rendelkezik uniós besorolással: DSD: C, R 34-37; CLP: Skin Corr. 1B, H314; STOT SE3; H335. [↑](#footnote-ref-4)
5. DNEL: DERIVED NO EFFECT LEVEL - a humán expozíció származtatott hatásmentes szintje [↑](#footnote-ref-5)